VF Plus wil weet wie diesel aan Eskom verskaf | Maroela Media
"Die VF Plus beplan onder meer 'n protesoptrede by Eskom se hoofkantoor Megawatt Park in Sunninghill, en gaan daarop aandring dat inligting bekend gemaak word oor wie diesel aan Eskom verskaf, en teen watter prys," het Anton Alberts, woordvoerder van die VF Plus, gesê.
Volgens Alberts is dit 'n gegewe dat die verhoging hoofsaaklik aangewend gaan word vir die aankoop van diesel wat die land se kragturbines aan die gang moet hou, en vrae word 'wyd gevra' oor wie bevoordeel word deur die dieselkontrakte.
"Die VF Plus is totaal gekant teen die verhoging, en besef deeglik dat dit gebruik gaan word om diesel teen gelaaide pryse van kaders aan te koop wat die krisis wil gebruik om die vinnig krimpende staatskas en die belastingbetaler met nog miljarde rande te melk," het Alberts bygevoeg.
Die party is van voornemens om deur parlementêre vrae kragtens die Wet op die Bevordering en Toegang tot Inligting uit te vind wie is die dieselverskaffers.
"Die Maatskappytribunaal gaan ook gevra word om Eskom se direkteure te ondersoek om vas te stel of daar 'n verbreking was van hul vertrouensverpligting tenoor Eskom wat hul vergoeding aanbetref," het Alberts gesê. "Met ons protesoptrede by Megawatt Park, gaan die VF Plus ook eis dat Eskom se direkteure hul buitensporige en onverdiende bonusse terugbetaal."
Volgens hom is die kragverhoging, soos met die onlangse belastingverhogings, 'n klap in die gesig van die publiek wat op hierdie manier gedwing word om te betaal vir die onbeholpenheid en vergrype van die staat en sy instellings.
Diesel aan Eskom.
Oa twee kader-dames; hulle het tenders gekry om diesel aan Eskom te lewer. Die een 'n tandarts en die andereen 'n skoonheidsdeskundige; hulle het maatskappye op papier? BELAGLIK!
Kan die diesel nie direk by Sasol aangekoop word nie?
Ek kan nie verstaan hoe ons in die verlede met internasionale sanksies teen ons steeds die ligte kon aanhou nie. Nou is die dae van sanksies verby en die ANC kan nie eers die verbruikers wat vir hulle KRAG BETAAL van krag voorsien nie!!! African National Circus!!!!
As Soweto se krag alleen 8 biljoen agterstallig is, hoekom word daar gewonder hoekom moet ons meer betaal vir krag…………? JZ hoef vir niks te betaal nie so hoekom moet sy volk????? Dan praat ons nie eers van al die korrupsie in die topbestuur soos oorbetalings, nepotisme ens, ens. ens.
JZ ONS "SWAK VOORBEELD"
Soweto skuld 8 biljoen vir krag……maar laat ek nie betaal nie word krag summier afgesny….hoekom sal Soweto betaal………..JZ hoef vir niks te betaal nie so hy het die kultuur geskep en hou dit in stand van wanbetaling of geen betaling nie…..dan praat ons nie van wantoekennings van tenders, oorbetalings van topbestuur ens. ens. ens.
Sal graag wil weet wie diesel verskaf aan Eskom. Goed gedoen VF Plus! Jul het jul vinger op die pols. Doen so voort met die goeie werk.